**Zašto je važno čitati knjige?**

* Čitanjem povećavamo fond riječi te sposobnost usmenog i pismenog izražavanja vlastitih misli i ideja.
* Knjiga je medij koji nam ne servira gotovu sliku - za vrijeme čitanja mozak radi, a to što radi, znači da uvježbava svoje sposobnosti.
* Tijekom čitanja, neizrečeno sadrži više informacija od izrečenog (čitanje između redova), pisci često prava značenja i prave poruke oblikuju u usporedbe, metafore i ostala stilska izražajna sredstva.
* Čitanje nam uvjetuje punu koncentraciju ( želimo li shvatiti redoslijed radnje, odnos među likovima te otkriti poruke *između redova).*
* Omogućava nam putovanje kroz vrijeme i jedan je od načina kako možemo doživjeti različita mjesta i uživjeti se u život prošlih vremena ili naroda.
* Čitajući proširujemo svoje znanje i punimo svoj mozak informacijama.
* Pojedini likovi iz knjige mogu nam postati uzor u svakidašnjem životu.
* Potiče razvoj duhovitosti kod mladog čitatelja.
* Razvija znatiželju (čitajući zanimljivu knjige, ne možemo je ispustiti iz ruku jer nas zanima što će se sljedeće dogoditi).
* Pomaže nam u razvoju empatije i razumijevanju drugih osoba.
* Često čitatelju pruža nekakvo nadahnuće u stvarnom životu.
* Čitanjem razvijamo kritičko mišljenje i sposobnost zapažanja.